呂爵安(Edan)與邱士縉(Stanley)今晨(29日)一同到達機場,Edan早前帶妹妹「小如豬」跟肥仔(梁業)學跳舞,指個個都覺得妹妹跳得好過他,大讚妹妹有天分,對於妹妹被網民指有韓妹Feel替他擔心,他說:「唔擔心,一來佢好乖,二來佢冇乜男仔追,個個都驚咗我,我諗我阻嚇性都幾大,不過佢咁大個拍拖好正常,開心最緊要。」
他指妹妹跟Stanley健身瘦了不少,問妹妹是否想出道?他說:「應該唔會,佢好怕醜,同佢講過有興趣一定會支持,不過讀完書先算。」
問Edan在於社交平台留言「唔做小奶狗」自認「looooong狗」,疑挑機LOONG 9 ,他解釋:「唔係唔係,絕對唔係,講下笑啫,大家唔好咁認真。」他強調LOONG 9簽名會取消不關他事,被Stanley教訓:「亂咁講嘢。」柳應廷(Jer)首次到新加坡,問可有為巡唱操肌?他說:「身形狀態OK,難得去到咁熱地方,一定要挑戰大表哥Stanley。」